id en en en en id en en fr ms ca id en en en id en en fr ms ca id id id id ms id id id id ms ms ms id id id en id id id tr id id id id id id id id id ms en en de en en nl en en en ms id ms en id it id it id pt en ms id en gd en id en en en id en id en en en fa en en en en en en es en en ms en fr en en en en en id en en
Imaginasi Karyawan Yang Memfitnah Sejarah Orang Beriman – Saifulislam.Com
Wednesday , August 31 2022
“Benarkah Imam Birgivi yang ana bentangkan di dalam disertasi nanti, adalah Imam Birgivi yang sebenarnya? Itu yang merisaukan ana” saya meluahkan rasa gelisah.
“Jangan fikir berat-berat sangat, ustaz. Sarjana ini, hanya persinggahan. Disertasi ustaz hanya 80 ke 100 muka surat sahaja” nasihat sahabat dan guru saya, Adib.
“Apabila Dr. Azmul lontarkan soalan mudah di awal semester tempoh hari, ana terlarut dalam mencari jawapannya. Dr. Azmul tanya, jika Birgivi memberikan reaksi kepada ketidak stabilan sosio politik dan sosio ekonomi Dawlah Uthmaniyyah, maka apakah ketidak stabilan yang dimaksudkan. Soalannya mudah. Tetapi untuk mencari jawapannya, berbulan ana membaca hingga sesat dalam undang-undang masa” saya bercerita.
Apabila kita menyiapkan milieu sesebuah topik, kita bertanggungjawab untuk memastikan apa yang dicatat itu sehampir mungkin kepada kebenaran. Menjauhi khayalan.
Bayangkan di zaman fitnah seperti ini, ada agamawan boleh berpendapat “jika semua tentang Sirah itu perlu sahih, maka berlubang-lubanglah Sirah itu. Tidak dapat dihayati kerana tidak lengkap!”
Sesungguhnya ia pendapat yang merosakkan sistem ilmu kita.
Tanpa sedar, cinta kepada Rasulullah sallallahu alayhi wa sallam memabukkan sesetengah kita apabila kita bukan mahu mengenal baginda sebagaimana baginda, tetapi mahu baginda memenuhi imaginasi kita. Hingga sahih atau tidak sahihnya maklumat, bukan lagi keutamaan.
Sebelum ini saya ada melontarkan kritikan, bahawa novel-novel sejarah yang menggunakan secubit fakta, dan kemudian diolah berdasarkan imaginasi pengarang, boleh menyebabkan sahabat-sahabat Rasulullah sallallahu alayhi wa sallam dirasakan sebagai orang Melayu.
Dialog yang dileret-leret, menyebabkan apa yang terdaftar di minda pembaca adalah imaginasi novelis, dan bukannya hakikat sebenar.
Inilah kebejatan yang dibentuk oleh novel berinspirasikan sejarah, disangka sedang berbakti untuk sejarah tetapi hakikatnya merosakkan kebenaran, al-haq yang dimuliakan Allah.
Imaginasi yang sama jugalah yang menjadi punca tamadun Islam difitnah melalui sumber-sumber yang dianggap berotoriti. Karya-karya oleh sejarawan Barat yang mengungkapkan tamadun Islam sangat terdedah kepada penafsiran yang sebenarnya bukan sebuah penafsiran, tetapi imaginasi mereka, kesan sumber yang terbatas serta pandangan alam yang berbeza.
Sudah tentu, contoh terbaik adalah catatan-catatan tentang institusi Harem di dalam Daulah Uthmaniah.
Sultan yang diselubungi hawa nafsu bersama wanita-wanita bertelanjang dan mandi susu, gundik-gundik yang tidak terbilang, sebahagiannya dipaparkan melalui lukisan-lukisan erotik tergantung di Istana hari ini dan buku-buku rujukan sejarah. Benarkah Harem dan kehidupan di dalamnya begitu?
Persoalan ini memerlukan perbahasan yang khusus. Institusi Harem adalah lambang kecermatan dan kemuliaan para Sultan memelihara batas-batas hubungan, tetapi menerima bayangan yang 180 darjah terbalik daripada apa yang sebenarnya.
Çağatay Uluçay di dalam kitabnya Padişahların Kadınları ve Kızları (Gadis dan Wanita Para Sultan) membuat catatan berikut:
“Hakikatnya, kebanyakan pengembara yang melawat Turki tidak boleh berbahasa Turki, dan mereka menghabiskan masa bersama kaum minoriti yang kebanyakannya adalah Kristian. Pengembara ini tidak mengesahkan maklumat yang diceritakan kepada mereka, yang dalam banyak keadaan adalah tidak tepat, dan membawa pengembara itu (dalam penulisan mereka) melakukan kesalahan-kesalahan yang jelek. Seseorang itu boleh mengagak setakat manakah benarnya tinjauan-tinjauan itu yang sampai kepada kita melalui pengembara asing dan artis-artis mereka. Demikian juga lukisan-lukisan yang mereka lukiskan, serta buku-buku yang mereka karang, ketika mana mereka tidak boleh berkomunikasi dengan lelaki Turki, apatah lagi wanita Turki! Kita serahkan kepada pembaca untuk berfikir dan membuat keputusan.
Tidakkah ini sudah cukup untuk memaksa kita bertanya, adakah potret Hurram Sultan dan anak perempuannya Mihrimah Sultan, serta Gulnur Sultan di galeri lukisan Istana Topkapi itu adalah lukisan yang tulen?”
Yang sedap dipandang mata, yang enak didengar telinga, yang lazat menjadi santapan baca, belum tentu ia mewakili apa yang benar. Tanyalah kepala kita semua, apakah gambaran kita tentang saudara-saudara kita yang terdahulu? Apakah sumber gambaran itu? Khayalan novelis? Pemandu pelancong?
“Dan orang-orang (Islam) yang datang kemudian daripada mereka (berdoa dengan) berkata: “Wahai Tuhan Kami! Ampunkanlah dosa kami dan dosa saudara-saudara kami yang mendahului kami dalam iman, dan janganlah Engkau jadikan dalam hati perasaan hasad dengki dan dendam terhadap orang-orang yang beriman. Wahai Tuhan kami! Sesungguhnya Engkau Amat Melimpah Belas kasihan dan RahmatMu” [al-Hashr 59:10]
Lukisan-lukisan haram yang terdapat di dalam buku-buku berkenaan dengan Harem yang dihasilkan di era Republik, yang sebahagiannya menjadi ilustrasi muka depan buku mereka, adalah hasil karya imaginasi artis Barat. Misalnya, gambar wanita bertelanjang di muka depan buku Osmanli’da Harem karya Meral Altindal, adalah lukisan Karl Bruillov, manakala gambar di muka depan buku Osmanli’da Kadin karya penulis yang sama, adalah lukisan oleh Camille Rogier.
Potret Gabriel Joseph de Froment, Baron de Castille dan Hermine Aline Dorothee de Rohan serta keluarga mereka
Pengarang-pengarang Barat ini menggambarkan Sultan Uthmaniah, dengan bayangan mereka terhadap Maharaja-maharaja Eropah yang memerintah dalam budaya hidup yang menjelekkan. Demikian juga semasa membicarakan tentang golongan sida (eunuch) yang menjadi pengawal Harem, penulis-penulis Barat mengabaikan sumber-sumber Uthmaniah pada menjelaskan tatacara golongan ini dipilih untuk bekerja di Istana. Sebaliknya mereka kelihatannya menanggap golongan sida di dalam Istana Uthmaniah, sama seperti eunuch di dalam istana Maharaja Cina yang dikembiri (dikasi) malah secara yang amat kejam.
Akibatnya, bukan sahaja para Sultan terfitnah, malah yang terfitnah adalah ajaran Islam itu sendiri.
Biarlah yang fiksyen itu dilabel sebagai fiksyen. Apabila hakikat sejarah bercampur aduk dengan fiksyen, khuatir nanti semua itu menjadi penyesalan novelis dan pembaca novel di dalam kubur masing-masing.
Bertaqwalah kepada Allah, kita semua.
Tags fiksyen harem novel orientalisme Sejarah uthmaniah
Previous Diktatorkah Yang Mangkat di Beylerbeyi Sarayi Itu?
Next Mencari ‘Sokongan Sejarah’ Terhadap Kesudahan Sunni – Syiah
29 Mei 1453: Pensejarahan Pembukaan Constantinople
Pengkhianatan Ilmu di Pentas Ceramah
Abi Memandu Mesin Teroka Masa Sempena Cuti Sekolah
Mu’arrikhun: Membumikan Sejarah di Gelanggang Ummah
“Saya tidak seronok memikirkan peraturan di Malaysia, pensyarah perlu bersara wajib pada usia 65 tahun” …
10/08/2013 at 4:55 PM
agaknya itu yg buat jadi sekular sekarang.. long term effect
05/02/2014 at 2:53 PM
Rasanya kaedah “Apabila bercampur yang haram dengan yang halal, maka dimenangkan yang haram.” menjadi terpakai dalam menggambarkan kenapa tidak boleh diperbuat seperti yang Ustaz katakan.
Pingback: Imaginasi Karyawan Yang Memfitnah Sejarah Orang Beriman | ilmupena
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved